****

REPUBLIKA HRVATSKA

SISAČKO MOSLAVAĆKA ŽUPANIJA

OPĆINA LIPOVLJANI

OPĆINSKI NAČELNIK

KLASA: 604-02/21-01/01

URBROJ: 2176/13-02-21-01

Na temelju članka 4. Pravilnika o stipendiranju studenata Općine Lipovljani (Službeni vjesnik, broj: 58/19), Općinski načelnik Općine Lipovljani raspisuje

N A T J E Č A J

Za dodjelu stipendija studentima na području Općine Lipovljani

Predmet ovoga natječaja je dodjela stipendija studentima s područja Općine Lipovljani

Raspisuje se natječaj za dodjelu stipendije sukladno Pravilniku o stipendiranju studenata Općine Lipovljani:

1. **Četiri**  stipendije redovnim studentima.

Pravo sudjelovanja u natječaju imaju redovni studenti koji ispunjavaju slijedeće uvjete:

- da su državljani Republike Hrvatske,

- da imaju prebivalište na području Općine Lipovljani najmanje deset godina ,

- da stipendiju ne primaju po nekom drugom osnovu,

1. Korisnicima stipendije kojima se stipendija dodijeli na temelju ovoga natječaja pravo na isplatu stipendije počinje teći u mjesecu nakon potpisivanja ugovora.

Mjesečni iznos stipendije je 700,00 kuna i ne isplaćuje se za mjesece srpanj i kolovoz.

Za akademsku godinu 2021./22. početak isplate stipendije je prvi naredni mjesec nakon potpisivanja ugovora.

1. Postupak dodjele stipendije, kriteriji za dodjelu stipendije, kao i prava i obveze korisnika stipendije utvrđeni su Pravilnikom o stipendiranju studenata Općine Lipovljani.
2. Prijave na natječaj dostavljaju se u roku od 15 dana od dana objave natječaja na adresu: Općina Lipovljani, Jedinstveni upravni odjel, Trg hrvatskih branitelja 3, s naznakom « za natječaj za dodjelu stipendija studentima». Prijave dostavljene izvan roka neće se uzimati u razmatranje.
3. Uz prijavu za natječaj treba priložiti:
* Potvrdu visokoobrazovne institucije o redovitom upisu u školsku/akademsku godinu 2021./2022., u svrhu ostvarivanja prava na stipendiju
* Uvjerenje o prebivalištu za studenta iz kojeg će biti vidljivo da je prebivalište studenta deset godina na području Općine Lipovljani
* Dokaz o hrvatskom državljanstvu - presliku jedne od sljedećih javnih isprava: domovnica, osobna iskaznica
* Prosjek neto plaća za prvih osam mjeseci tekuće kalendarske godine za svakog zaposlenog člana kućanstva
* Potvrda nadležne porezne uprave o visini dohotka za sve članove zajedničkog kućanstva za prvih osam mjeseci tekuće kalendarske godine
* Izjava o članovima zajedničkog kućanstva ovjerena kod javnog bilježnika
* Za studente prve godine studija - preslik svjedodžbe četvrtog razreda srednje škole i završnog ispita – državne mature
* Za studente od druge godine studija i dalje - prijepis ocjena položenih ispita tijekom studija
* Za studenta – dijete poginulog, umrlog ili nestalog hrvatskog branitelja, priložiti dokaz o statusu poginule, umrle i nestale osobe koji izdaje nadležno tijelo državne uprave
* Za studenta kojem je jedan/oba roditelja umro kao dokaz priložiti smrtni list roditelja odnosno rodni list studenta ili potvrdu nadležnog tijela o nestaloj osobi
* Potvrdu nadležne ustanove o korištenju zajamčene minimalne naknade
* Potvrdu Hrvatskog zavoda za zapošljavanje o nezaposlenosti jednog/oba roditelja

Obrazac prijave nalazi se na web stranici Općine Lipovljani.

1. Odluku o dodjeli stipendija donosi Općinski načelnik Općine Lipovljani, a svi sudionici natječaja bit će obaviješteni o izboru korisnika stipendije u roku od 15

 dana od dana donošenja Odluke o izboru.

1. Za sve dodatne informacije u vezi ovog natječaja zainteresirani se mogu obratiti Jedinstvenom upravnom odjelu Općine Lipovljani u radnom vremenu od 7,30 do 15,30 sati , na adresi Trg hrvatskih branitelja 3 ili na telefon 676 004, 635 602.

OPĆINSKI NAČELNIK

 Nikola Horvat